Moritz Conrad Posselt

Moritz Conrad Friedrich Ferdinand Posselt (14. aprill 1804 Fääri saared – 25. veebruar 1875 Wiesbaden) oli saksa filosoof ja loogik. Posselt oli vaimuliku poeg. Õppis Halle ja Heidelbergi ülikoolis, filosoofiadoktor (1832 Kieli Ülikool). Ta valiti 1834 Tartu Ülikooli filosoofiateaduskonna eradotsendiks, õpetas 1834–1844 filosoofiat, 1834–1845 ka psühholoogiat. Oli 1845–1851 saksa keele õpetaja Moskvas ja Peterburis, aastast 1851 Peterburi Keiserliku Avaliku Raamatukogu bibliotekaar. Avaldanud töid 18. sajandi filosoofiast, väejuhtide elulugusid. Töötas Tartu Ülikoolis filosoofia eradotsendina 1834–1844. Kokku õpetas ta Tartu Ülikooli 22 semestrit, sealhulgas psühholoogiat 17 semestri jooksul. Tema peamiseks õpetamissuunaks oli filosoofia ajalugu ja loogika.. Lahkus Tartust 1845.aastal. Esialgu õpetas ta psühholoogiat kolmel korral iseseisva ainena kolm kuni neli tundi nädalas, aga seejärel koos loogikaga mõlemat ainet kuus tundi nädalas (2 korda 5 tunni kaupa). Hinnates tema poolt avaldatud kahe filosoofia teemalise töö alusel, oli Posselt sarnaselt Jäschega oma teaduslikelt huvidelt eelkõige "filosoof". Tema poolt loetud psühholoogiakursuste olemuse üle saame me otsustada ainult nende kursuste aluseks olnud õpikute põhjal. Aga me ei näe tal sellist kindlat joont või sellist konservatismi nagu Jäschel, kes 22 aasta jooksul, kaks semestrit välja arvatud, õpetas psühholoogiakursust sellesama Jakobi järgi. Posselt õpetas psühholoogiakursust kord Scheidleri õpiku järgi, kord Fischeri õpiku järgi ja lõpuks Erdmanni õpiku järgi. Sellal kui Scheidler ja Fischer ei kuulu oma õpikutega ühegi tollal Saksamaal valitsenud filosoofilise suuna juurde ja pöörduvad laiema lugejate ringi poole, on Erdmann üks silmapaistvamaid saksa hegellasi ja esineb oma "Psühholoogias" Hegeli õpetuse järjekindla poolehoidjana. Posselti kui ülikooli õppejõu iseloomustamiseks võib veel mainida, et mõningate olemasolevate tõendite alusel oli tema loengute väline külg vähe rahuldav. Anonüümsena avaldatud raamatu "Dorpati saksa ülikool" autor Neander kirjutab temast nii: "Omal ajal oma täiesti võimatute loengute poolest küllaltki tuntud dotsent M. Posselt…" Handbuch der Geschichte der Philosophie. Dorpat, 1839 Posselt, Moritz Conrad, 1805–1875: Peter der Grosse und Leibnitz. Von Dr. Moritz C. Posselt. (Dorpat, Moscau, F. Severin, 1843) Der General Und Admiral Franz Lefort V1: Sein Leben Und Seine Zeit (1866) Peter Der Grosse Und Leibnitz (German Edition) by Moritz Conrad F.F. Posselt (1 Jan 1901) Tagebuch des Generals Patrick Gordon, während seiner Kriegsdienste unter den Schweden und Polen vom Jahre 1655 bis 1661, und seines Aufenthaltes in Rußland vom Jahre 1661 bis 1699. Zum ersten Male vollständig veröffentlicht durch Fürst M. A. Obolenski und Dr. phil. M. C. Posselt (1849–1853) Eesti teaduse biograafiline leksikon, 3. köide. [1] TÜ õppejõud kuni 1918. Üliõpilased kuni 1918 Psühholoogia ajalugu. SOPH.00.316 − J. Allik. Левицкий II, 408–409 Tartu ülikooli ajalugu: kolmes köites. Tallinn, 1982, II, 152, 156. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.